ABBA: The Album

ABBA: The Album je piatym štúdiovým albumom švédskeho popového kvarteta ABBA. V Škandinávii tento hudobný nosič vydalo hudobné vydavateľstvo Polar Music dňa 12. decembra 1977. V Spojenom kráľovstve došlo k takým veľkým objednávkam, že nebolo možné zabezpečiť lisovanie vinylových LP platní v dostatočnom množstve pre vianočný trh a tak tento album v Britských krajinách oficiálne vyšiel až v januári 1978. Album vyšiel v spojení s filmom ABBA: The Movie a obsahoval aj niekoľko nahrávok, ktoré sa nachádzajú v tejto snímke.

Z albumu pochádzajú dva single, ktoré boli v Spojenom kráľovstve na vrchole: „Take a Chance on Me“ a „The Name of the Game“, ako aj európske hity „Eagle“ a „Thank You for the Music“.

Prehľad 
Na albume nájdeme tri zo štyroch nahrávok, ktoré boli počas turné v roku 1977 súčasťou mini muzikálu skupiny ABBA, The Girl with the Golden Hair. Sú to piesne „Thank You for the Music“, „I Wonder (Departure)“ a „I'm a Marionette“. Napriek tomu, že obsahuje iba deväť nahrávok je o šesť minút dlhší ako predošlý album Arrival. Piesne albumu sú podstatne dlhšie, len úvodná nahrávka „Eagle“ má takmer šesť minút.

ABBA: The Album sa stal jednotkou vo viacerých krajinách. V Spojenom kráľovstve bol na vrchole sedem týždňov, a v Británii bol hodnotený ako najpredávanejší album roka, čím prekonal aj soundtracky k filmom Horúčka sobotňajšej noci a Pomáda. V USA bol najpredávanejším albumom skupiny ABBA. Bol dobre predávaný aj za Železnou oponou: len v Poľsku sa ho predalo milión kópií, v Rusku iba 200 tisíc. Výroba vyššieho množstva výliskov nebola povolená, no odhadovaný záujem v krajinách Sovietskeho zväzu bol 40 miliónov nosičov.

Prvá edícia ABBA: The Album na kompaktnom disku bola publikovaná v roku 1984. Jeho digitálne remastrovaná reedícia vyšla ešte štyrikrát: v roku 1997, v roku 2001, ako súčasť box setu  The Complete Studio Recordings v roku 2005 a ako Deluxe edícia dvoch diskov v roku 2007.

Zoznam skladieb 
Všetky piesne napísali a zložili Benny Andersson & Björn Ulvaeus, okrem nižšie uvedených výnimiek.
Strana A
„Eagle“ - 5:51
„Take A Chance On Me“ - 4:05
„One Man, One Woman“ - 4:33
„The Name of the Game“ (Andersson, Stig Anderson a Ulvaeus) - 4:54
Strana B	
 „Move On“ (Andersson, Anderson a Ulvaeus) - 4:42
„Hole in Your Soul“ - 3:41
The Girl with the Golden Hair: tri nahrávky mini muzikálu 	
No. 	Title 	Length 	
„Thank You for the Music“ - 3:48
„I Wonder (Departure)“ (Andersson, Anderson a Ulvaeus) - 4:33
„I'm a Marionette“ - 3:54

Bonusy reedícií 
V reedíciách z roku 1997 a 2008 (box set The Albums) sa nenachádzali žiadne bonusy.
 Bonus edície z roku 2001
„Thank You for the Music“ (Doris Day version) (Andersson, Ulvaeus) - 4:03
 Bonusy edície z roku 2005 (časť box setu The Complete Studio Recordings)
 „Al andar“ (Andersson, Anderson, Ulvaeus, Buddy McCluskey, Mary McCluskey) - 4:43 
španielska verzia piesne „Move On“
„Gracias por la música“ (Andersson, Ulvaeus, B. McCluskey, M. McCluskey) - 3:49 
španielska verzia piesne „Thank You for the Music“
tieto dve nahrávky v španielčine pochádzajú z kompilácie Gracias Por La Música
 Deluxe z roku 2007
na 30. výročiu bol zoznam bonusov totožný ako v roku 2005 no pribudli k nemu ďalšie štyri skladby:
„Eagle“ (single edit) - 4:25
„Take a Chance on Me“ (Live version; alternate mix) - 4:25
 pôvodne vyšlo v roku 1979 ako B-strana k singlu „I Have a Dream“
„Thank You for the Music“ (Doris Day version) - 4:03
„Al andar“ – 4:43
„I Wonder (Departure)“ (koncertná verzia) - 4:27
 pôvodne vyšlo v roku 1977 ako B-strana k singlu „The Name of the Game“
„Gracias por la música“ – 3:49

Výroba albumu 
 ABBA
 Benny Andersson – klávesy, spev, vokály
 Agnetha Fältskogová – spev, vokály
 Anni-Frid Lyngstadová – spev, vokály
 Björn Ulvaeus – akustická gitara, elektrická gitara, spev, vokály
 Ďalší hudobníci
 Ola Brunkert – bicie nástroje
 Lars O. Carlsson – flauta, saxofón
 Malando Gassama – perkusie
 Rutger Gunnarsson – basová gitara
 Roger Palm – bicie nástroje
 Janne Schaffer – sólová gitara
 Lasse Wellander – sólová gitara
 Produkcia
 Benny Andersson; Björn Ulvaeus – producenti, aranžmány
 Michael B. Tretow – technik
 Rutger Gunnarsson – sláčikové aranžmány
 Rune Söderqvist – dizajn
 Barry Levine – fotografie
 Björn Andersson; Rune Söderqvist – ilustrácie
 Jon Astley; Tim Young; Michael B. Tretow – remastering: 1997
 Jon Astley; Michael B. Tretow – remastering: 2001
 Henrik Jonsson – remastering: box set The Complete Studio Recordings

Referencie 

Albumy skupiny ABBA
Hudobné albumy z 1977